# Casa

Una casa o habitatge és un edifici, o la part d'un edifici, que serveix d'habitacle per als humans. Formada pel sostre i les parets que tanquen un recinte, serveix per refugiar-se de la pluja, el vent, el fred i la calor o altres inclemències meteorològiques, així com de possibles intrusos humans o animals.

## Dites populars

* A casa pobra, fora gos.(or., occ.)
* A casa pobra, qui no hi duu, no hi troba.(Mall., Men.)
    (var.) A casa pobra, qui res no hi porta, res no hi troba.(Empordà)
    (var.) A casa rica, qui no hi duu, no multiplica.(Mall.)
* A la casa d'en Cucanya, qui més hi fa més hi guanya.
* Als mossos no els deguis massa, perquè et trauran de casa.
* Casa amb ruda al balcó, no hi entra mai el doctor.
* Casa arreglada i taula parada, hostes aguarda.(Val.)
* Casa composta, la mort a la porta.(Ribera d'Ebre)
    (var.) Casa nova, sepultura de la mort.(Solsona, Manresa)
    (var.) Casa adobada, la mort de l'hereu.(Manresa)
    (var.) Casa parada, la mort a la porta.(Maestrat)
* Casa de dues portes, fa de mal guardar.(or.)
    (var.) Casa de dues portes és mala de tancar.(Mall.)
* Casa de poc fonament, l’enderroca un xic de vent.
* Casa feta, sepultura feta.
* Casa humida, el metge crida.
* Casa mia, per pobra que sia.(Mall., Men.)
* Casa obrada, vinya plantada.
    (var.) Casa obrada i vinya criada, dona casada.(Val.)
* Casa on no hi entra el sol, hi entra el metge.
* Casa per ton jeure, vinya per ton beure, i terra tota la que tu puguis veure.
* Casa robada, casa assegurada.(Alcoi)
* Casa sense pa, infern segur.
    (var.) A la casa que no hi ha pa, tothom crida, tothom té raó.
* Com que ningú em fa la llei, a casa jo sóc el rei.
* De Joans, Joseps i ases, n'hi ha a totes les cases.
* El foc de casa no crema.
* En casa empenyada no llueix l'anyada.
* La casa és el cel d'aquest món.(Empordà)
* La casa on se treballa, mai hi falta pa ni palla.
* L'home fa la casa, i la casa fa l'home.
    (var.) Una dona fa la casa, i una dona la desfà.
* La casa acabada i la bossa buidada fan l'home savi i prudent.(Val.)
* La casa, meva, per pobra que sia.
* Més val cabana buida, que casa plena de llops.
* No és boig qui torna a casa.
* Petita brasa, crema una casa.
* Què fer? Vendre la casa i anar a lloguer.
* Qui de casa fuig, a casa torna.(Ribera d'Ebre, val.)
* Si vols fer casa, els comptes repassa.
* Tothom vol la justícia, però no per casa seva.
* Una casa pobra, una altra n'assola.(Urgell, Segarra)

## Mites

* Quan a una casa es mor una bèstia, estalvia la mort d'una persona.
* Quan entra un borinot a casa, anuncia noves. Si és de panxa blanca, són bones, si és de panxa negra, són dolentes i s'ha de matar.
* Si s'escombra la casa en dia de festa anyal, s'omple de xinxes.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 Alcover; Moll, 2002.
* 1 2 3 4 5 6 7 8 9 10 11 12 13 14 15 16 17 Cinc mil refranys catalans i frases fetes populars, 1965.
* ↑ Saura, 1884.
* ↑ Parés i Puntas, 1998.
* ↑ Pàmies; Palou; 2012, 72.
* ↑ Conca, 1988.

## Bibliografia

* Alcover, Antoni M.; Moll, Francesc de B. «casa». A: Diccionari català-valencià-balear. Barcelona: IEC, 2002.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Conca, Maria (ed.). Els refranys catalans. València: Tres i Quatre, 1988 (L'Estel; 8). ISBN 8475022324.
* Pàmies, Victor; Palou, Jordi. Els 100 refranys més populars (en català). Valls: Cossetània, 2012 (Col·lecció de cent en cent, núm. 16). ISBN 9788490340325.
* Parés i Puntas, Anna. Diccionari de refranys. Català-castellà, castellà-català (en català). Barcelona: Edicions 62, 1998. ISBN 842974293X.
* Saura, Santiago Ángel. Refranero castellano-catalán. Refranes, adagios, proverbios, aforismos, frases proverbiales, etc. Separata del novísimo Diccionario Manual de las lenguas castellana-catalana. Barcelona: Librería de Esteban Pujal, editor, 1884.